
Efter sidste årsmøde konstituerede bestyrelsen sig med følgende medlemmer: 
Anne E. Bæklund, 

Mette Christensen,
Thyge Enevoldsen, 

Hanne F. Hauer

Niels Hartung Nielsen (Formand) 
Preben Harton Blankensteiner
Henrik Kellermann (Suppleant) (Hjemmeside redaktør) 

Jacob Nielsen (suppleant) 

Vi har også nogle AD-hoc medlemmer der aktivt deltager I afdelingens arbejde:

Line Andersen (Økonomi ansvarlig)
Birgitte Bang Ingrisch

Siden sidste årsmøde 25. 10. 2018, har der været afholdt 10 afd. bestyrelsesmøder. Møderne foregår i ”Den Gule Villa”, hvor vi har fået lov at låne mødelokale. Her drøfter vi hvad der er sket siden sidst, planlægger og aftaler hvad der skal arbejdes med.

Mette repræsenterer os i Kommunens Grønne Råd og Kontaktgruppen Frederiksberg Have og Søndermarken, hvor vi prøver at tale naturens og miljøets sag. Niels er vor mand i DN’s Samråd for København. Anne, Hanne har repræsenteret DN Frederiksberg på DN’s Repræsentantskabsmøder.
Herunder en oversigt over de vigtigste sager vi har arbejdet med:
Skybrudsikrings projekt St. Jørgens Sø
Skybrudstunnel Gammel Kongevej Kalvebod Brygge
Projekt om almene boliger på Platanvej

Flytning af Klatreskoven til Søndermarken.

Ansøgning om ny bad og omklædningsbygning ved Frederiksberg Slot
Frederiksberg Alle

Allegade Projektet 

Frederiksberg Hospital grundens fremtid
Kunstgræsbaner
Blomsterenge

FN’s 17 verdensmål
Naturkommuneprojektet
Hvis man er interesseret i at følge med i hvilke aktuelle sager vi arbejder med er det en god ide at kikke på DN Frederiksbergs hjemmeside: http://frederiksberg.dn.dk/vi-arbejder-med/ Her her kan man følge med i, hvad vi har af sager som vi involverer os i.
Medlemsaktiviteter:

Siden sidste årsmøde har vi afholdt 5. medlemsarrangementer:
-Affaldsindsamling i Grøndalen 31. marts
-Naturdag i Lindevangsparken 28. april
-Tur i Grøndalen, fællesarrangement med Ældre Sagen. 7. august
-Flagermussafari i Frederiksberg Have/Søndermarken 5. og 6. september
Desuden har medlemmerne fået indbydelser til arrangementer som vi har støttet op om.:

-Skraldeture arrangeret Rachel Price Roed
- Grøn Frivilligdag 1. september arrangeret af Frederiksberg Kommune
-Naturdag Lindevangsparken 6. oktober arrangeret af Naturvejlederne på Frederiksberg.
I igen i år er det lykkedes at få sendt mange nyhedsbreve ud om afdelingens aktiviteter, til de medlemmer som har opgivet en mailadresse til DN. Det har Henrik som er vores hjemmeside redaktør æren for. Han står også for at DN Frederiksberg er på Face Book. Vort mål er også i det kommende år at udsende flere nyheds mails for at kunne informere DN Frederiksberg medlemmer om aktuelle ture og aktuelle sager som vi arbejder med. 
Til sidst vil jeg sige tak til bestyrelsen for det gode samarbejde og store arbejde der er udført i denne valgperiode- Danmarks Naturfredningsforening på Frederiksberg har rigtig mange medlemmer, 2906 (17.10.2019). (2018: 2862 melemmer). Medlemstallet på landsplan er ca. 131.250. Derfor håber vi på, at der er rigtig mange som vil være aktive i DN Frederiksbergs Afdeling. Vi har brug nye aktive i bestyrelsen så vi også i fremtiden, lokalt har nogen, der fortsat kan kæmpe for Frederiksbergs Natur og Miljø.
På afdelingsbestyrelsen vegne

Niels Hartung Nielsen

